钦定古今图书集成/理学汇编/文学典/第109卷 > 赵统
## 钦定古今图书集成/理学汇编/文学典/第109卷 > 赵统

按《陕西通志》：“统字伯一，临潼人。颖悟过人，于书无所
不窥。嘉靖中进士。初令临汾，守蒲州，入为户部郎。所
至励精为治，但性严峻，颇以刻核著闻，且不善俯仰，
人多忌之。比大计中，飞语罢归，为严生某者构大狱，
诬以杀人。会西安守胡某者，与统夙有睚眦隙，乘间
坐抵系狱二十五年，家赀悉散，盖异冤也。统善处患”
难，日以著述为事，积槁二竹簏。逮万历改元，遇按察
冯公白其冤，始释归，时年七十五矣。逾十年卒。公与华州王槐野同举进士，才名相颉颃，而终身沦没不
振，时共惜之。著有《骊山集》《老子断注》《论语跋语》《骊下
诗说》《杜律意注》。